
Nevezetesebb sajtóhibák. 

15. old; felülről 10. sor közszerzeményi öröklés helyett közszer- 

zem&iy. 

21. old. alulról 12. sor bemutatjuk helyett befuttatjuk. 



I. 

A szerzeményi minőség kérdése a családi és örökjog*- 
ban lényegileg három ponton merül fel : a családi vagyon- 
jogban a közszerzeményi intézmény körében, az örökjog- 
ban a hitvestársi és az özvegyi öröklés körében. Legegy- 
szerűbb a kérdés a hitvestársi öröklésnél. Itt tulajdonképen 
az a szó „szerzemény" csak szólásmód, mert e szóra a 
hitvestársi öröklési jogunk mai alkata szerint mint positiv 
fogalomra egyláltalán szükség nincsen. A régi jogban t. i. 
48 előtti jogunkban a tétel így állott : az ősi jószág az 
osztályos rokonokra szállott, ha gyermekek nem voltak, a 
szerzemény pedig a hitvestársra szállott mint örökösre. 
Csakhogy 48 előtti magánjogunk körében bármennyire 
bámuljuk ezeket az alkotásokat, az az egy tény, hogy ott 
a logikai következéseknek bizonyos integrálódása hiányzott, 
mint a közjogban úgy az öröklés körében is. A közjogban 
például a király nem hozhatott törvényt magában, mégis a 
szepesi városok számára kiváltság alakjában szabályokat 
alkotott. Itt pedig úgy áll a dolog, hogy az egyetemleges 
utódlási vezérelv, mely oly mesterileg van meg a római 
jogban, a mi atyáinkat nem tudta megragadni úgY, hogy 
következéseit keresztül vigyék. Ök két darabot csináltak 
belőle, azt mondották van ősi vagyon és van szerzeményi 
vagyon. De a hagyatéki alkatrészek ezzel kimerítve nin- 
csenek, mert van sok, a mi sem ősi, sem szerzeményi és 
így megoldatlan kérdések maradnak, ilyen a más ágú örök- 
lött vagyon kérdése, t. i. valaki öröklött anyjáról házat és 
mikor meghalt szembekerül a házastárs és atyai rokonság, 



Digitized by 



Google 



különösen az atya vagy más felmenője. Az atya azt mondta : 
az, öröklött vagyon, az az enyém, a hitvestárs azt mondotta : 
szerzemény, mert nem ösi, tehát az enyém, ez nagyon 
zavaros dolog volt és az emberek különbözöképen véle- 
kedtek, így Kövy sárospataki hires jogtanár azt mondotta : 
ez tényleg a házastársé, mert nem ösi, Kelemen azt mon- 
dotta ellenben, hogy az atyáé, mert bár nem ösi, de örök- 
lött. A bíróság testületei sem jöttek megegyezésre ; a lényeg 
az volt, hogy a királyi tábla Kövy mellett volt, a kir. curia 
pedig Kelemen mellett. Szóval nem voltak e dolgok min- 
den izükben keresztülvive, hanem ez hézag volt, a mi 
megmaradt az 1861. országbirói értekezlet határozmányai 
után is. Végre azonban a gyakorlat kénytelen lévén vala- 
mely irányban a dolgot megállapítani és — s ez az, a mi 
bennünket érdekel — megállapították, hogy minden vagyon, 
a mire nézve az ági örökösödésnek szoros alapjai szerint 
az elődök és az oldalrokonok igényt nem tarthatnak, vagy 
nem tartanak a házastársé, hitvestársi öröklés czimén, ha 
leszármazók nincsenek. Mert a hitvestársi öröklés az örök- 
lés azon neme, mely megilleti úgy az egyik, mint a másik 
házastársat, ha leszármazók nincsenek és a mely öröklés- 
nek tárgya az universaUs egyetemes successio, tehát min- 
den vagyon levonva azon külön successiot, a mely esetleg 
az ági örököst megilleti. A dolog ma már egyszerű és az 
ezen alakban formulázva van döntvényeinkben is, vagyis 
úgy, hogy a hitvestársi öröklés tárgya a minden vagyon- 
ban való egyetemes öröklés, de ezt terheh különös succes- 
siokép az ági örökös netaláni igénye. Például meghalt a 
fiatal nő gyermek nélkül, ki nem szerzett semmit, hanem 
van neki háza, kelengyéje és mindkettőt örökölte, vagy 
kapta életében szülei egyikétől, mondjuk az apjától. Hogy 
áll itt az anatómiája az örökösödési jognak ? A férj az 
universalis succesor és az neki sokat ér, ha nem él a nő 
apja, vagy pedig nincsenek olyanok életben, kik az apától 
származtak, például testvérek, különösen akkor, ha az 
apának a vagyon szerzeménye volt, például boltos volt és 
üzletéből szerezte az egész vagyonát, tehát nem állhat elő 
például az apának a testvére és senki, hogy abban, a mit 
a leányodnak adtál olyan vagyon van, a mit te valamely 



Digitized by 



Google 



közös elődtől örököltél, szóval nincsen senki, ki ági örö- 
kösödés czimén felléphetne, mert meghaltak azok, kik fel- 
léphettek volna, jelesül az apa és leszármazói, akkor mon- 
dom, ez a férjnek sokat ér, mert tőle a hagyatékot el nem 
veheti senki. De ha már például él maga az apa vagy az 
elhunytnak testvére, avagy ennek leszármazói, akkor ezek 
követelhetnek ági örökséget az említett alapon és ha az 
ági örökség kimeríti az egész hagyatékot, akkor a férj nem 
kap semmit. Már. a római jog ismerte, hogy az egyetemes 
örökös a hagyományok miatt nem kap semmit, a mit 
később a lex Falcidiával korlátoztak. A lex Falcidiát a 
modern törvények nem ismerik, tehát az egészben a római 
jog alapján álló végrendeleti öröklés szerint könnyen meg- 
eshetik, hogy az örökös annyira meg van terhelve külön 
utódlással, hogy neki nem marad semmi. Ez az egyik 
oldala a dolognak és az alaptétel. Ebből látjuk, hogy vájjon 
a házastársnak van-e arra szüksége, hogy azt mondja 
„szerzemény" ? Az a kérdés positive, hogy az örökhagyó 
szerezte-e, sohasem bizonyítás tárgya, mert mindig a 
másik oldalról kell a külön és határolt igényt fölépíteni, 
azon alapon, hogy azon vagyont vagy mennyiséget az 
elhunyt házastárs oly helyről kapta, hogy e leszállás alap- 
jául szolgálhat az ági örökségnek. Tehát a hitvestársi örök- 
lés tárgya mennyiségileg, eszmeileg határtalan igény, minden 
a mi a hagyatékban van, mig a vele szemben álló ági 
örökösödési igény mindig valami concret szerzési alapra 
építendő és mennyiségében mindig határolt igény. A hitves- 
társi öröklés 100 millió is lehet, az ági örökös csak azt 
kapja, a miről bebizonyítja a leszállást. Tehát látjuk, hogy 
a hitvestársi öröklés tárgya ma már nem positive a szer- 
zemény, hanem egyáltalában minden vagyon és rá nézve 
ez biztosítja azon előnyt jogilag, hogy a mi tulaj donképen 
nem is szerzemény, például a mit az elhunyt házastárs 
valahonnan örökölt az is bele esik az ő jogába, ha : vagy 
nem oly helyről örökölte, a honnan való öröklés ily igényt 
alapíthat ; vagy ha oly helyről örökölte is, de nincs élet- 
ben oly ember, kit ily igény illet, vagy életben van, de 
nem lépett fel. Tehát a szerzeményi kérdés itt a legegy- 
szerűbb kérdés, a mit jogilag képzelni lehet. Már most 

ha szembe állítjuk az ági öröklést és a hitvestársi öröklést 
és úgy veszszük, hogy az elsőre vonatkozó igényre nézve 
tényleg mindig vannak jogosultak, kik azt érvényesítik is, 
azt mondhatjuk, hogy a hitvestársat illető öröklés tárgya 
bizonyos mérlegen alapul, mely az egész életen húzódik 
végig. Az egyik serpenyője a mérlegnek az, hogy mi van a 
hagyatékban, a másik az, hogy mit kaptál vagy örököltél 
életedben oly valakitől, a kitől való kapás alapján (ez a 
felmenőkre nézve áll csak) ági öröklésnek van helye. 
A felmenőket csak könnyebbség okáért említettük, mert a 
testvérek utáni öröklés is alapít meg örökösödési igényt, 
ha az öröklés magában ági örökséget foglal. Ez utóbbinak 
példája egyszerű, vegyük azt, hogy a fiatal nőnek vannak 
még fiatalabb testvérei (például férjhez menetele után 
születnek szüleinek gyermekei), ezeknek aztán meghal a 
közös atyjuk és ők közösen örökölnek, az asszony is kapja 
a maga osztályrészét. Most, mielőtt ő gyermek nélkül meg- 
halna, egy-két év alatt a testvérekből is egy pár meghal, 
ő ezek jutalékának egy részét szintén örökU, mert midőn 
ő meghal az ági öröklésnek nemcsak azon például (^g) 
rész a tárgya, a mit közvetlenül az atyjától örökölt, hanem 
azon hozzánövekvések is, a melyekkel e rész úgy lett 
nagyobbá, hogy testvérei közül egy pár meghalt. Az ági 
öröklés ekként nem jelenti a felmenőktől származást szoros 
értelemben úgy, hogy a testvértől való öröklés ne lehetne 
szintén alapja az ági öröklésnek. 



II. 

Gyakran találkozunk azon kifejezéssel, hogy szerze- 
mény és pedig többféle intézménynyel kapcsolatban és 
megfejtés tárgyául tűztük a) hogy mily intézmények köré- 
ben van szerepe e kategóriának, b) hogy e szerepek között 
körülbelül mi a különbség. Előrebocsátottuk, hogy talál- 
kozunk különösen a hitvestársi öröklés körében, a köz- 
szerzeményi intézmény körében (előbbi örökjog, utóbbi 
házassági vagyonjog) és az özvegyi öröklés körében, a mi 
ismét örökjog. A midőn azt mondjuk, hogy az egyik örök- 



Digitized by 



Google 



jog, a másik házassági vagyonjog, ez nagyjából véve csak 
rendszeri észrevétel, hogy az egyiket ott kell tárgyalni, a 
másikat itt. E kérdésnél a rendszer azonban már nem 
közömbös, mert itt a systematicai elhelyezés megszabja a 
miként való bánást az illető intézményekkel, t. i. az egyik 
élők közötti jog, a másik mortis causa jog, a mely minő- 
sítés következményei igen messzire hatnak, már csak a 
törvények visszahatásának szempontjából is. Mert mint 
láttuk az öröklési igények előtt, a melyek a régi tör- 
vényre építhetők volnának, nem áll meg mint akadályok 
előtt az új törvény, azonban az élők közötti házassági 
vagyonjogi igények előtt megáll, azokat nem érintheti. 
Tehát ha meghalt valamely férj 1858-ban, jön az örökö- 
södés kérdése. Erre a helyes megoldás ez. Öröklés osz- 
trák jogi törvény szerint. De jött aztán a másik kérdés, 
van-e közszerzemény, a mit a régi magyar jog ismert, 
úgyszintén a mostani is ismeri, de az o. p. t. nem ismeri. 
Itt a megoldás nem az, hogy az o. p. t.-t alkalmazzuk, 
bárha a felek házasságra léptek a törvény hatályba lépte 
előtt, hanem a megoldás az, hogy az akkori törvény 
alkalmazandó, mikor házasságot kötöttek. E kérdéseknél 
már máskép alakul az igény sorsa a szerint, hogy örök- 
lési vagy házassági vagyonjogi kérdés forog szóban. Ugyan- 
egy törvény életvilágán belül is, a hagyatéki ügyek fel- 
fogásában, mikénti elintézésében ez irányadóul veendő elv. 
A hagyaték olyan, mint valami hulla bonczolata. Elő kell 
vennünk a logikai kést és tagolni a dolgokat. Ugy van 
ez a hagyatéki ügyben, hogy a hitvestársi öröklés kérdése 
az örökségben való részesedés kérdése. Ez a hátulja a dolog- 
nak. A közszerzemény i vagy a hitbéri igény az eleje a 
dolognak, mert ez inter vivos igény, a mi terhe a hagya- 
téknak. Azt mindenki tudja, hogy a leltárt hogy veszik 
fel ; először jő a tiszta állomány, azután jönnek a terhek, 
csak annyi a hagyaték, a mennyi a tiszta. A közszerze- 
mény és a hitbér terhe a hagyatéknak olyan formán, 
mint a váltóadósság, mert inter vivos igény, miként a 
váltó. Mit tesz az, hogy inter vivos igény? Hogy nem a 
túléléstől függő igény. Ezek nem ahhoz vannak kötve, 
mint az öröklés, hogy t. i. a jogosult a másikon túl fog 

élni, hanem ahhoz vannak kötve, hogy valamely módon 
a házasság megszűnik és az csak esetleges, hogy ez igé- 
nyek sok esetben szintén a halállal járnak le, annak 
halálával, kinek vagyonára vonatkoznak. Ép úgy lejárhat 
az igény a nö halálával, mint felbontás által is. Ezen a 
rendszerben különbségen kivül belebocsátkoztunk a szer- 
zemény kategóriájának fejtegetésébe a hitvestársi öröklés 
szempontjából és arra a conclusióra jutottunk, hogy a 
hitvestársi öröklés tárgya az egyetemes utódlás, terhelve 
az ági örökséggel, mint külön successióval. Most egy új 
kis ajtón nyitunk be, egy új kis oldalkamrába. Már a beveze- 
tésünkben volt egy kis hézag, ha nincs leszármazó és nem 
maradt az elhunyt embernek házastársa sem, akkor jön 
a felmenők és az oldalrokonok öröklése és itt is szerepel 
a szerzeményi kategória, vagyis, ha házastárs nincs, leszár- 
mazók hiányában, ugyanabba a jogi helyzetbe, a mibe, ha 
házastárs volna, ez lépne bele, bele lépnek az elődök és 
az oldalrokonok, az illető íz közelségi rend szerint. Hogy 
áll a dolog a házastárssal ? Övé az universaüs successio, 
terhelve az ági örökséggel. És most tovább menve, ha 
házastárs nincs, akkor az universalis successio gördül a 
legközelebbi rokonságra, terhelve az ági örökséggel és tehát 
az elődök és oldalrokonok öröklésének, a mit elődök és 
oldalrokonok közös, együttes öröklésének nevezünk, tárgya 
ugyanaz, a mi a hitvestársi öröklésé. Ez minden esetre 
bonyolultabb oldala a mai öröklési rendszerünknek. 
Azaz, hogy voltaképen bonyolultságról nem lehet szólni, 
mert ha összehasonlítjuk a gymnazista korunkban tanult 
egyenletek bonyolultságát ezzel, akkor ez semmi. T. i., ha 
házastárs nincs, akkor is kétfelé válik nálunk az öröklés 
és pedig kapja a vagyont mint egészet a legközelebbi 
rokon, de terhelve esetleg valami hasonló közelségű vagy 
távolabbi rokon javára az ági örökléssel. A példák egy- 
szerűek; például, hogy áll a diagnosis, ha meghalván az 
anya, hátrahagyott néhány gyermeket, a kik utána ingatlan, 
tehát látható vagyont örököltek és minekutána ez meg- 
történt például tegnap, megtörténik ma, hogy valamelyik 
ezen gyermekek közül ma elhal, akkor azon csomókban, 
a mikre azt szokták mondani hagyatéki ügy, a melyek 

mindig nőnek, a mialatt az ügy elintézetlenül hever, ha 
felbontjuk őket, rendesen nem egy, hanem több örök- 
hagyó van, mert mire annak az anyának 2 — 3 év múlva 
elintézik a hagyatéki ügyét, egy pár gyermek és maga a 
férj is elhalhat és igy válik az utólag nehézzé. Tehát 
meghalt ez a másik gyermek ma, gyermekek voltak 4-en, 
akkor tegnap, a mint az a nő meghalt az az ingatlan 
4 ideális részre oszlott és leszállott a négy gyermekre, 
most jött e kis gyermek halála, a hagyaték tárgya itt 
micsoda? V4 rész, hogy vagyunk ezzel? Először is jön 
az universalis successio kérdése. Erre nézve elv és szent 
igazság, hogy az egyetemes utódlás illeti ugyanazokat, a 
kiket illetne az o. p. t. szerint az öröklés. Nem onnan - 
vettük át, de egybeesik. Tehát a gyermek után kit illet 
a successio? Fele részben az apát, a ki hátramaradt, 
azután a további félnek egy-egy harmadában, tehát az 
egész egy-egy hatodában a három testvért. Ugy, hogy az 
universalis successio fele részben az apáé, egy-egy hatod- 
részben a három testvéré, ép úgy mint az 0. p. t. szerint. 
Miért mondjuk mégis, hogy a mi öröklésünk mennyire 
különbözik az 0. p. t.-töl ? Azért, mert azzal, a mit eddig 
elmondottunk a kérdés elintézve nincs. T. i. ezen uni- 
versalis successiót is, a mely ekként illeti a rokonságot 
ezenfelül a mi jogunk szerint terheü az ági örökség ép 
úgy, mint terheli a hitvestársi örökséget. Van-e jelen eset- 
ben ági örökség? Van, azon V4 ingatlan azon gyermekre 
szállott az anyáról, mely anya a három gyermeknek is 
édes anyja volt. Tehát az ági örökösödést kik támasztják? 
Ezen három gyermek az egész V4 ingatlanra, azért mert 
az elhunyt gyermek az ingatlant olyan embertől kapta, a 
kinek ők is leszármazol. Az eredmény tehát az, hogy az 
egész ingatlan a gyermekeké és az apa nem kap semmit. 
Az apa tehát universalis successor fele részben és még 
sem kap semmit, de ez mégis igy van. Az csak esetleges, 
hogy a gyermeknek nincs több vagyona, mint ezen V4 
rész, mert lehetne, hogy valaki ezen gyermeknek külön 
vagyont adományozott, vagy hagyományozott és akkor a 
hagyatékában van más is, mint az az V4 rész és ekkor 
már nem tárgytalan az apa universalis successiója. Az 

összvagyont kapják az említettek, de az ingatlant kapják 
kizárólag azok hárman, de a többi vagyonra nézve az 
apa a felét kapja ennek, a gyermekek mindegyike Ve-ot. 
Tehát az elődök és az oldalrokonok között ép úgy szere- 
pel a szerzemény kategóriája, mint a hitvestársi öröklés 
körében. Azaz épen úgy nem szerepel, mint a hogy ottan 
úgy szerepel, hogy nem szerepel. Azaz itt is szerzemény- 
ről beszélünk, a miből azonban a külön ági igények 
kiválnak. Ez bonyolultabb, de az elv az, hogy az univer- 
salis successio illet ugyanazon sorrend szerint, mint az 
0. p. t.-ben. Ezzel szemben azonban az illető törzsbeli 
rokonságot illeti az ági örökség és igy a dolog világos. 
Egyszerű példa ez is. A fiatal asszony meghalt és hátra- 
hagyott egy kis gyermeket és ő utána meghalt a papája 
is, a gyermeknek anyai nagyatyja, jön még az, hogy végül 
a gyermek is meghal és ezen kis gyermek a középpont, 
a honnan minden megoldásnak ki kell indulni, mert ő az 
örökhagyó. Kérdés, ki lesz ebben a vagyonban, a mi a 
gyermek után maradt az örökös. Az apa, mert ő apa, sőt 
rokon. Jó. De most jön a gyermeknek anyai nagybátyja 
és azt mondja, hogy ezen vagyon az én apámról szállott 
a kis gyermekre, a ki nekem unokaöcsém. Mit penget 
ezen ember? Ági örökösödést és a dolog vége az lesz, 
hogy az universalis successor az apa és az ági örökösö- 
dést a nagybácsi kapja, esetleg minden vagyont kivesz 
mint ági örökséget. Esetleg van más vagyon is és itt is 
látjuk a szerzemény szerepét. Megint egy további kis 
kamrába nyitunk. Ez a köteles rész és ez már nehéz 
dolog. T. i. az apa és az anya köteles részénél vagy tör- 
vényes osztályrészénél szintén van valami olyan nexus, 
a hol a szerzemény szóba jöhet és pedig az országbírói 
értekezlet megállapítja a törvényes osztályrészt az apára 
és az anyára nézve, még pedig a 7. paragrafusban olya- 
ténképen : ha végrendelet van is, akkor is a vagyon fele 
része illeti a gyermekeket törvényes osztályrészképen, vagy 
leszármazóikat, ha ilyenek nincsenek, az apát és anyát. 
Szóval az o. b. é. értelmében az apát és az anyát ugyan- 
azon mennyiségű törvényes rész illetné, a mely mennyi- 
ségű törvényes osztályrész illeti a leszárm azokat, ha vannak, 

vagyis az összvagyonból való törvényes osztályrész az 
összvagyon fele, ez így van e paragrafusban. De az élet 
a mi törvényes öröklési rendünkkel kapcsolatban ennek 
a keresztülvitelét lehetetlenné tette. Mikor összeférczelték 
e két dolgot, t. i. a köteles részt, a mi osztrák és a tör- 
vényes örökösödési rendet, a mi magyar, nem gondoltak 
arra, hogy a mit összeférczelnek, egymásnak ellentmond. 
Itt van ezen kis gyermek, ez meghalván, a kérdés az, 
hogy az apja kap-e valamit a törvényes örökösödés rendje 
szerint. Azon kéthónapos gyermek végrendeletet nem tehe- 
tett, pedig a köteles rész a végrendelet ellen való védelem. 
Tehát ezen ártatlan gyermek nem csinál végrendeletet, 
örökségi szerződést sem köt, és még sem kap a vagyon- 
ból az apa semmit. Az emberek nem tudták mit csinál- 
janak. Egyfelül azt mondja a paragrafus, hogy még vég- 
rendelet ellenében is a szülőket illeti a vagyon fele, más- 
felöl, ha nincs is végrendelet, a szülő nem kap semmit 
igen sok esetben. Volt egy per ügyvédbojtár koromban, 
hogy meghalván egy nő, kinek a vagyona anyai águ volt 
és hátrahagyván a férjét és végrendeletet is. tévén, mely- 
ben férjét nevezte örökösének. Jött az apa és azt mon- 
dotta ez kötelesrész-sértés. Mert itt a vagyonból semmit- 
sem kapok, pedig biztosítja nekem az o. b. é. 7. §. a 
felét ép úgy, mint a gyermekeknek. E per akkoriban 
elveszett. Ez úgy van, t. i., hogy a gyakorlat ezt 
látván, hogy itten egész más malomban őröl a 7. §, 
abban concludált, hogy az atyát és az anyát csakis 
az ági vagyonból illeti meg köteles rész, pontosabban az 
apát és az anyát köteles részül vagy törvényes osztály- 
részül illeti annak a fele, a mi illetné őket ágiörökségül, 
ha nem volna végrendelet. Ez már finom különbség és 
próbáljuk meg a dolgot a legegyszerűbb oldalában meg- 
világítani. Tehát nem az ági vagyon fele illeti meg őket 
köteles részül vagy törvényes osztályrészül, hanem csak 
a leendett ági örökségnek fele. Ennek példája ez. (Itt a 
iudicaturára nem igen lehet támaszkodni.) Tegyük fel, hogy 
valaki örökölt az apjának az apjáról valamely összeget, 
vagy pedig közvetlenül kapta édes atyjától annak életében, 
mint előre kiadott osztályrészt, például 1 milliót. És mikor 

meghalt, a hagyatékban nincs, csak egy fél millió, ö pedig 
az egész hagyatékot valami idegen nőnek hagyja, most 
jön az apa és azt mondja; kérem ez ági vagyon, mert 
tőlem, illetőleg az apámról való, kinek én is gyermeke 
vagyok, az elhunyt pedig unokája volt. Volt az ági örök- 
ség 1 millió, ennek fele 500,000, ezt követelem, miután 
az egész hagyaték csak 500,000, követelem az egészet. 
Ez nem helyes, a megoldása ez. Bárha az ági vagyon 
1 millió, de az ági örökség még sem lenne több, mint a 
mennyi van a hagyatékban, a köteles rész pedig helyesen 
és alapgondolatánál fogva est portio portionis ab iniestato 
debitae, vagyis csak annak fele lehet, a mit kapott volna 
az illető, ha intestat öröklés volna, ez pedig volna 500,000, 
tehát c^ak ennek feléért lehet fellépni és nem az egészért. 
Tehát nem az ági vagyon fele, hanem csak a leendett ági 
örökség fele követelhető. Ha hitvestárs is maradt, mutatósabb 
a példa, mert ha hitvestárs nincs, az apa mily czimen örökölne, 
ha nem volna végrendelet? Egyszerűen universalis successio 
czimén, mert ő a legközelebbi örökös. S igy nincs „leendett 
ági öröség." De ha van hitvestárs is, akkor van, t. i. abstra- 
halva a végrendelettől, mert ettől minden törvényes osztályrészi 
kérdésben abstrahalni kell. Ö ági örökség czimén kapná a 
hitvestárssal szemben az egész hagyatékot és a mit ági örökség 
czimén kapna, ennek fele a köteles része. Tehát a mennyiben 
az apának és az anyának törvényes osztályrésze portiója az 
ági öröklésnek és a mennyiben maga az ági örökség az 
emiitett correlatióban van mindig a szerzeményi örökléssel, 
annyiban vonatkozik ide is, a szerzeményi kategória jelen- 
tőségének esete. Még meg kell világítani egyet. Meghal 
valaki és legközelebbi rokonai mind édes testvérek, négy 
testvére marad, vagy pedig valamelyiknek a leszármazói. 
Van-e itt jelentősége az ági örökségnek? Ha például öt 
gyermek volt és azok közül (édes testvérek közül; édes 
testvér az, a hol apa és anya közös; féltestvér, hol csak 
egyik közös ; mostoha-testvér, hol egyik sem közös, hanem 
a szülők utólag egybekeltek, s mindegyik gyermeket „vitt" 
a házasságba), az egyik meghal és nincs más örökös, 
mint édes testvérek, van-e itt szerepe az ági örökösödés- 
nek ? Nincs, mert ági örökösök ugyanazok lennének, a 

kiket az universalis successio megillet. Mihelyt a testvérek 
között csak egy féltestvér van, akkor az ági örökösödés 
következik és ö előállhat, hogy van a hagyatéki vagyonban 
olyan érték, a mit a közös elődtől örökölt az elhunyt és 
a miben csak én részesedhetem, mint ági örökös, a többi 
pedig nem. 



III. 

Láttuk, hogy a kifejezés szerzemény, a midőn az mint 
hitvestársi vagy mint az elődöket és oldalrokonokat közösen 
illető öröklés tárgya szerepel, szóval az örökjogi szerzemény: 
egyenlő a vagyonnal, mint egészszel, terhelve az ági 
értékkel. A midőn tehát azt mondjuk, hogy a házastársat 
hitvestársi öröklés illeti a szerzeményben, ez annyit jelent, 
hogy illeti az összvagyonban, kivévén az ági vagyont, ha 
arra nézve jogosult igénylő van, egyszersmind láttuk továbbá, 
hogy a törvényes osztályrész körében, a mi gyakorlatunk 
azo.b.é.-nekaT. §-ban foglalt rendelkezéseit akként alkal- 
mazza, hogy az atyát és az anyát csakis az ági vagyonból 
illeti törvényes osztályrész, a mi más szóval azt jelenti, 
hogy az atya és az anya a szerzeményből nem követelhet 
törvényes osztályrészt. Már most tehát az, hogy szerze- 
mény, már a mondottak szerint nem veendő positiv minő- 
sítésnek, hanem csak negatívnak. Hiszen a hagyatékban, 
mint egészben olyan vagyon is juthat a házastársra és 
illetőleg az elhunyt legközelebbi rokonára, a mely vagyon 
akármily szempontból véve tulaj donképen nem szerzemény, 
például azon vagyon, a mit ő, az elhunyt örökölt, vala- 
mely távoli oldalrokonáról, vagy olyan elődéről, ki után 
nem maradt lemenő. A törvényes osztályrészre nézve meg 
kell itt még jegyeznünk, hogy az említett magyarázat inter- 
pretatio abrogans, olyan értelmezés, mely merőben ellen- 
kezik a szabálynak szövegezett alakjában kifejezett rendel- 
kezésével. Az o. b. é. 7. §. világosan mondja, hogy az 
atyát és az anyát ugyanazon törvényes felerész illeti, mint a 
leszármazókat, ha vannak. De hogy ez intézmény az 
intestat örökösödési renddel ellenkezésbe ne legyen, ezt 

Úgy magyarázta a gyakorlat, a mely magyarázat volta- 
képen attól igenis elütő. 

Most átmegyünk tehát azon pontra jogi rendszerünkben, 
a hol a szerzemény második megjelenésével találkozunk, 
t. i. a közszerzeményi intézmény körében, mert a fődolog, 
hogy a kettőt: közszerzemény és szerzemény, egymástól 
megkülönböztessük. Az bizonyos, hogy a közönséges szenn- 
léletben e kettő összeolvad, mintha egy volna, pedig e 
kettő egészen más és hogy a kettő egymástól független, 
azt először is külsőlegesen, mintegy földrajzilag világítjuk 
meg, vagyis, hogy ugyanazon időben és ugyanazon helyen 
érvényes magánjogi rendszeren belül, illetőleg alkalmazandó 
magánjogi szabályok körén belül lehet közszerzeményi 
intézmény szerzeményi öröklés nélkül és fordítva. In 
obiectivo,^azaz intézményileg véve és szemlélve a tárgyi- 
lagos keretét a jogrendszernek, e kettő egymástól független. 



Közszerzemény hitvestársi öröklés nélkül. 

Ennek példája az átmeneti jog az 50-es években, 
vagyis az o. p. t. uralmának ideje alatt, a mikor azon 
házasságokra nézve, melyek kötve lettek az o. p. t. 
hatályba lépésének ideje előtt, tovább is alkalmazták a 
közszerzeményi intézményt, ellenben nem alkalmazták a 
szerzeményi öröklést, melyről már szóltunk. Az ősiségi 
pátens mondja ki, hogy e házasságok körében a köz- 
szerzeményi jogosultság érintetlen marad, ha az elhalálozás 
az ' 0. p. t. uralma alatt következik is be, de az öröklés 
tekintetében már az o. p. t. szabályát alkalmazták. Például 
a felek egybekeltek 1853 május l-e előtt és az egyik meg- 
halt 1858-ban : a közszerzemény kérdésében még mindig 
alkalmazták az 1848 előtti jogot, mely az intézményt 
elismeri, de a hitvestársi öröklés dolgában nem alkal- 
mazták a régi jogot, hanem alkalmazták az o. p. t. öröklési 
szabályát, melynek értelmében a hitvestársi öröklés tárgya 
csakis a vagyon V'4-e és nem a szerzemény. Igaz, hogy 
in obiectivo e két intézmény — hitvestársi öröklés és köz- 
szerzemény — mintegy társa egyik a másiknak a jog- 

rendszerben, de az élet esetei nagy körében úgy áll e 
kettő egymás mellett, hogy az egyiknek a helyét más 
harmadik intézmény foglalja el és pedig ma is, midőn 
az elhalt házastárs vagy mondjuk férj után maradtak leszár- 
mazók, helyet fog foglalni a közszerzeményi megoszlás és 
a leszármazók öröklése, ellenben hitvestársi öröklésre nem 
kerülvén itt a sor. Tehát a közszerzeményi intézmény a 
maga elvi lételében független a hitvestársi öröklés intézmé- 
nyétől. Fordítsuk meg. 



A hitvestársi öröklés közszerzeményi öröklés nélkül. 

Ez is megvan a mi jogunkban. A mi intézményünk á 
de lege közszerzemény, ez hazánkban a Királyhágón innen is 
csupán bizonyos társadalmi osztályok joga, t. i. a volt 
jobbágyoké, földmiveseké és a régi értelemben vett pol- 
gároké, a mi alatt értendő boltos, mesterember, de hono- 
ratior és nemes ember nem. Az megint más, a hol a 
társadalmi rétegezés és a régi rendi rétegezés ellentétes 
eredményt mutat az adott esetben, hogy mit kell irány- 
adóul venni. Például egy nemes családból származó sarj 
villamos kalauz, illetve kocsis (mert e szóban semmi sincs 
a lóból). Ily esetben a társadalmi rétegezés más. Az egyik 
szerint közszerzemény alá nem tartozik, a másik szerint 
igen. A birónak jobb a társadalmi állapoton induló válasz- 
falat venni irányadónak, mert csak így lehet e válaszfalat 
ma fentartani. Ez sok esetben nagyon nehéz. Hivatalnok, 
ügyvéd, orvos honaratiorok. De mesterember a gyáros is, 
mig alkalmazottja honoratior lehet. De ezt most nem vizs- 
gáljuk. Látjuk im a másik oldalról is, hogy e két intéz- 
mény egymástól független külsőleg. Tudniillik a hitvestársi 
öröklés intézménye azon társadalmi osztályokra is kiterjed, 
a melyek a de lege közszerzemény uralma alá nem tartoz- 
nak. Belsőleg, ha nézzük azon logikai tengelyeket, a melyek 
körül e két kategória mozog, közszerzemény és szerze- 
mény, ebben ismét vannak különbségek. T. i. az örökjogi 
szerzemény lényegileg az egész vagyoni élet terén való 
leszámolás, igy például, ha valaki bármikor, mielőtt házas- 

Ságra lépett, vagy sohasem lépett is házasságra, az ilyen 
ember után is, a szerzeményi kérdés, ha nincsenek leszár- 
mazol, felmerül. Ö nem lépett házasságra, hanem az apjá- 
ról örökölt valamit, azután az anyjáról, és a mit egész 
életén keresztül örökölt, vagy ingyen kapott olyan helyről, 
hogy ez ági öröklés alapjául szolgálhat, az mind terheli 
az ö vagyoni egészét, mint ági érték, melynek levonása 
után fenmaradó eredmény csak a szerzemény, holott 
azonban a közszerzeményi jogosultság lényegileg nem 
egyéb, mint a házasság ideje alatt való és a társasági 
viszonyhoz hasonló jogviszony végeredményének a folyó- 
sítása. Ezért a közszerzemény eseteiben nem úgy áll a 
dolog, hogy azt veszszüktekiatetbe, hogy egész életén keresz- 
tül minő ági érték jutott ennek vagyonába, hanem a 
közszerzemény körében az egyik alapsarka a tételnek az, 
hogy minő vagyon mennyiséggel birt ezen ember akkor, 
a midőn házasságra lépett. Tehát az a bizonyos vagyon 
felesleg, mel^^ fenforog a házasság megszűnésekor az illetőnek 
(elhunytnak) vagyonában, ha levonjuk a házasságkötéskor 
megvolt vagyont és az ingyen szerzést, ez a közszerze- 
mény. Az örökjogi szerzemény körében a házasságkötés- 
kori vagyon egészen közömbös, ilyen választó vonal nin- 
csen. Ezenkívül a közszerzemény körében levonás tárgya 
általában az ingyen szerzés, tehát a bárkiről való öröklés, 
holott az örökjogi szerzemény körében csak az ági érték 
vonatik le. Vannak tankönyvek, melyek a közszerzeményt 
úgy állították fel, hogy levonva az ági értéket, de ez tel- 
jesen hibás. A közszerzeményből való levonás szempont- 
jából teljesen közömbös, hogy kitől örökölte, ha idegentől 
örökölte is, akkor is levonandó. Az ingyen szerzés 
levonandó, akárkitől is származik. Még két pont világítandó 
itt meg, mert a közszerzeményi intézmény igen nehéz és 
távol áll a magánjogi rendszer más részeitől. Először azok 
az alapgondolatok, melyeken nyugszik a közszerzemény, 
különbözőképen vihetők keresztül, különböző számolási 
módon és ez különbözteti meg az ideális elméletet a reál 
elmélettől. A reál elmélet a külön vagyont addig, a mig 
csak lehet a maga speciesében conserválja és igy bánik 
vele. Például van valakinek ingatlan valamije oly helyen,. 



Digitized by 



Google 



17 



hol vasutat építenek és ö azon ingatlant vette 100 forintért, 
most pedig ér 500 ezer forintot. Most a reál elmélet 
azt mondja : vége a házasságnak, mikor házasságra léptél 
meg volt ez a telked, most is itt van, itt tehát nincs köz-- 
szerzemény, a mi csak e telket illeti. Igaz, hogy az érték 
emelkedett, de ezzel emelkedett a külön vagyon és ennek 
a közszerzeményhez semmi köze. Szóval a külön vagyont 
lehetőleg a specieseben tartja szem előtt. Mi is ez elme- 
letet követjük, a gyakorlat is. Az ideális elmélet pedig 
mindent áttesz pénzbe és azt mondja : mikor házasságra 
léptél volt telked 100 forint értékű. Ennyi a külön vagyon. 
Hogy a házasságnak vége van : felveszszük az állo- 
mányt és találunk e telekben 500 ezer forintot, tehát 
levonandó 100 forint és igy 499,900 forint a köz- 
szerzemény. Hogy hogyan csináljátok egymás között, ki 
kapja a telket, ki a külön vagyont, vagy a közszerzemény 
felét, az már mellékes. Ez a különbség a két elmélet 
között. A reál elmélet speciesekkel dolgozik, a másik, a 
mit ideális elméletnek nevezünk (értékelméletnek is, de 
ideálisnak helyesebb nevezni, mert „érték'' tulajdonképen 
nincs is, ez csak képzelődés) átteszi a telket pénzbe, már 
pedig pénz sem létezik, léteznek csak bizonyos fajta pén- 
jzek, létezik 200 korona ez annyi, mint 10 darab 20 koro- 
nás. Annak az ingatlan darabnak helyébe 10 darab 20 
koronást tesz ezen elmélet, mint fajösszeget. A reál elmélet 
szerint a vitorla rá van téve a telekre, ha növekedik, lett 
valami, az ideális elmélet (értékelmélet) ráteszi a vitorlát 
a 10 darab 20 koronásra mint fajösszegre ; nincs megirva, 
hogy a pénzérték viszonyának mindig sülyedni kell, nem 
képzelhetetlen, hogy azon 10 darab 20 koronás fog oly 
óriási értékkel biriü és emelkedést mutatni fel. Az tehát 
teljesen hibás nézet, hogy értékelmélet, mert a telek is 
érték és a másik is érték. A különbség csak az, hogy az 
egyik a hullámzás rögzitő pontjául veszi a speciest, a másik 
középpontul veszi azon fajösszeget, mely az illető valu- 
tának irányadó pénzneme. Másodszor itt leginkább kidom- 
borodik a két szerzemény közötti viszony, épen ezért 
tehát, a hol a két intézmény együtt működik, egyes 
esetekben két egészen különböző logikai tengelyen fordul 

^zon kérdés, van-e szerzemény és következésképen van-e 
hitvestársi öröklés, mint azon kérdés, van-e közszerzemény 
és következésképen van-e közszerze menyi igény. Valaki 
örökölt a szülejéről valami nagyobb összeget, például 
200 ezer koronát és miután azt elverte, házasságra lép. 
Tegyük fel, hogy a házasság ideje alatt fogadós volt, vagy 
más módon szerzett, tegyük fel, 200 ezer korona vagyont 
és ennyi áll a nevén, mikor a házasságnak vége lett úgy, 
hogy ö halt meg. Lássuk a mérleget. Az első a hagyatéki 
ügyben a közszerzeményi igény kérdése, mert a mi köz- 
szerzeményi igény csakugyan activ tartalommal fenforog, 
ez a hagyaték deminutiója, ez az illeték szempontjából is 
fontos, mert a közszerzeményi igény erejéig, a hagyatékot 
az illeték substratumául (anyagául) sem szabad tenni. Az 
a kérdés, mi itt a közszerzemény. A felelet egyszerű, 
200 ezer korona. Házasságkötéskor semmit sem birt. Ez 
utóbbi 200 ezer korona tehát tiszta közszerzemény és 
felét igényelheti a nő, illetőleg ennek örököse. A hagya- 
tékban van tehát 100 ezer korona. Ki az örökös? A csa- 
ládi állás ez: Hátramaradt a nő a férj után, ezenkívül 
pedig hátramaradt a férjnek testvére, t. i. a ki szintén 
leszármazója azon szülőnek, kitől a férj örökölte azon 
200 ezer koronát. x\zt mondja valaki, ezen testvér nem 
követelhet semmit, mert ez mind közszerzemény. Hogy 
akar ő ebből ági örökséget? És lehetnek birák, kik ily 
okoskodással tévútra vezethetők. A dolog így áll és a leg- 
főbb bírósági Ítéletek között is néhány így fogja fel : 
A hitvestársi és ági öröklés közti viszonyokon belül az, 
hogy valami közszerzemény-e vagy sem, a hagyatékban az 
egészen mellékes ; mihelyt tehát a hagyaték már ilyen 
módon tisztázva van tiszta állományára, egyszerűen hagya- 
ték, a hol egészen más kategóriák döntenek, mint a köz- 
szerzemény körében és pedig az, hogy van hagyaték és 
fenforog az, hogy az örökhagyó valamikor oly értéket 
örökölt, mely öröklés ági öröklésnek alapjául szolgált, tehát 
ezen testvér alapul veheti ági örökösödési igényének azt. 
hogy az elhunyt férj örökölt a közös szülőktől 200 ezer 
koronát. Ez az ági vagyon és ennek erejéig van neki ági 
örökösödési igénye. A hagyatékban van csak 100 ezer 



Digitized by 



Google 



19 



korona, (mert elv az, hogy a singularis successio felemészti 
a hagyatékot, a míg kielégítve nincs) az egész hagyatéki 
összeg esni fog ági örökségül. Itt tehát világosan látjuk, 
hogy közszerzeményi és szerzeményi öröklés egészen más 
dolog. Valami, a mi közszerzeményi vagyon, jelen esetben 
a fenmaradt 100 ezer korona, az örökjogban mégis nem 
szerzemény, hanem az ági örökségnek tárgya. Ismét látjuk, 
hogy az ági örökség és ági vagyon között különbség van. 
Ági vagyon oly vagyon, vagy annak pénzben kifejezett 
egyenértéke, a mit az ági örökös felszámit, mint a háramlás 
tárgyát, mint azon értéket, mely az örökhagyóra hárult. 
Ági örökség az, a mit ö ezen a czimen tényleg kaphat. 
Például a jelen esetben tehát ági vagyon 200 ezer, ági 
örökség pedig 100 ezer korona, miután több nincs a 
hagyatékban. Ennek nagy a gyakorlati jelentősége az atya 
és az anya törvényes osztályrésze körében, a mi felét 
teszi a leendett ági örökségnek, de nem teszi felét magának 
a lehárult ági vagyonnak, mint ezt már megmondottam. 

A trilógiánknak most jön a 3. darabja. S ez az özvegyi 
öröklés. Itt is van bizonyos szerepe a szerzeményi kate- 
góriának, a mennyiben röviden összefoglalva, özvegyi 
öröklés tárgya bizonyos nemű javakon kivül, milyenek a 
jegygyűrű, díszruha, díszkocsi és ló, a szerzeményi ingókban 
egy gyermek-rész. Ma már a díszruha, fogat satöbbi nem 
akkora szerepű, mint régente. Az előbbi osztályzatban tehát 
bizonyos nemű dolgokról van szó. Díszruha, fogat, illetve ma 
már automobil, ezek függetlenek attól, hogy a férj szerezte-e 
vagy nem. Itt a jószágnak a neme határoz. És ezen javakat 
kizárólag kapja az özvegy özvegyi öröklés czimén, azután 
az 50-en aluli ménes, ebben ö felerészt kap (ménes körül- 
belül az, hol bizonyos tenyészet végett vannak a lovak, 
mintegy vadállományban. Ilyen ma már igen kevés lehet). 
Itt is tehát még nem jelentős, hogy szerzemény-e vagy 
nem. 

Ezek jelentéktelen dolgok a mi jogunk szempontjából. 
Már most jön a tétel, hogy a szerzeményi ingókban egy 
gyermek-rész, ez már nem csekély jelentőségű jogtétel, 
mert a „szerzeményi ingók" már általános dolog és jelen- 
tőségében is nagyon emelkedett, mert milliókra menő 

értékpapírok lehetnek a hagyatékban, azután áruk, fel- 
szerelések. A szerzeményi ingókban van tehát része az 
özvegynek. Előbb kitérünk arra, hogy ez az özvegyi öröklés 
nem terjed ki minden rendű honlakosra, hanem csakis a 
nemesekre és honoratiorokra. Meg kell jegyezni még, hogy 
különbség van e kategória közt az örökjogban : a javak 
neméhez vagy minőségéhez és a javak eredetéhez füzödö 
öröklés. Néhány évtizeddel ezelőtt csináltak nálunk egy 
öröklési javaslatot a szász törvényből és a Mommsen-féle 
javaslatból. A törvényes öröklési rendet is ezek alapján 
tervezték akkor, és ennek ellenében én is csináltam némi 
pontozatokat. A 4-ik fejezetben a javak minőségéhez füzödö 
öröklésről volt szó, és ezt neveztem el akkor özvegyi és 
férji öröklésnek. T. i. a gondolat ez volt: az ági örökö- 
södésnek az a természete és illetőleg a hitvestársi örök- 
lésnek, a mi annak a correlátja, hogy a javak és értékek 
eredetéhez fűződik. így, hogy pl ha a férj az ingóságait 
örökölte, vagy a nő és hátramarad valamelyik gyermek 
nélkül, ezek az ingóságok nem lesznek a másik házas- 
társé, mert öröklött javak. Sőt, ha a férj valamikor, örökölt 
valami pénzt, a mit azután elköltött és később szerzett is 
ilyen házi dolgokat, akkor sem fog örökölni a nő hitves- 
társi öröklés czimén, mert terheU az ági örökösödés ezen 
javakat. Itt az eredet határoz. Már most azt gondoltam, 
hogy az ethikai elvnek felel meg. ha azok a dolgok, a 
melyek a házaséletnek részesei, mintegy tanúi voltak, a 
melyekben lefolyt az egész házasélet, hogy ezen dolgok 
önmagukban véve tétessenek a hitvestársi öröklés tárgyává, 
függetlenítve az eredettől és ezt neveztem el özvegyi és férji 
öröklésnek ; ebben tehát az özvegyi öröklésből bizonyos 
gondolatokat vettem át, mert ez már régi alakjában nem 
látszott előttem fentarthatónak. Ez is mutatja az elvi különb- 
séget a javak minőségére és eredetére épített öröklés közt, 
A mi özvegyi öröklésünk jelenlegi állapotában részben fel- 
tétlenül a javak minőségére van építve, mert a fogatra stb. 
nézve mindegy, hogy öröklött-e vagy nem ? Már most a szerze- 
ményi ingóknál már az özvegyi öröklés nagyon sok problémát 
ad fel, melyeket nehéz megoldani, mert messze vezetnek. 
Az özvegyi öröklésnek kútfői alapja a Hármaskönyvben 

találtatik, eltekintve a többi javaktól, csak a szerzeményi 
ingókra vetve a súlyt. Azt mondja a Hk. I. rész, 102. 
titulus, 3. §-a; elörebocsátva, hogy a férj életében nemesi 
javakat szerzett (királyi jóváhagyással) és nem vétette bele 
a nőnek a nevét, akkor ezekben a nö nem részesedik, 
szóval a nemesi javak a nőre nem szállnak ; ha azonban 
a férj zálogos javakat szerzett, akár a házasság kötése 
előtt, akár a házasság ideje alatt és ezeket „post obitum 
suum reliquerit" még ha feleségének nevét nem is irta 
bele a szerzőié vélbe, akkor is ezek; „aequaliter tameninter 
coniugem, filios, filiasque vei fratres indivisos, instar aliarum 
rerum mobilium, dividentur". Ebben tehát megvan, hogy 
a zálogos javak egyenlő osztály alá esnek, ha a férj sze- 
rezte a zálogot és hogy az ingójavakban is gyermekrészt 
kap az özvegy. De mivel a zálogos javaknál annyira ki 
van emelve a férj szerzése, természetes, hogy általában 
az özvegyi osztályrész tekintetében megkívánja a szerze- 
ményi minőséget a jogélet. És ezen nyugszik a tétel, 
hogy az özvegy a gyermekekkel egyenlően egy gyermek- 
részt kap, az ő számával növeltetvén a gyermekek száma, 
osztozik. Azt már aztán ki kellene nyomozni, hogy Wer- 
bőczy t illetőleg a mi jogéletünket nem-e befolyásolta itten 
a római jognak azon régi tétele, hogy a mulier az 
uxor gyermekszámba ment „sua" volt fliae loco és a 
gyermekekkel egyenlően osztozkodott. Mert a Hk.-ben is 
vannak idegen csiráju dolgok, különösen a római jogból. 
De az, a hogy a Hk. recipiál az egészen más, mint a 
hogy ma szoktak. Mi csak bemutatjuk a nyelvünkkel az 
idegen dolgot, de a dolog az marad. AHk. is emliti azt, hogy 
a római jog szerint van az u. n. peculium. Azaz 
a fiú szerzeménye tekintetében (különösen a peculium 
castrense és quasi castre^ise tekintetében), a mit szerzett, 
mint katona vagy hivatalnok, atyjával szemben, kinek 
hatalmában állott, bizonyos autonómiával bir. Hogy az 
hogyan van részleteiben, a római jog foglalkozik vele. 
Bennünket az érdekel, hogy ezen gondolatból egész más 
intézmény fejlődött, és pedig azon mély gondolat, mely 
48 előtti egész jogunkon átvonul, hogy mindenki saját 
szerzeménye felől szabadon rendelkezhetik. (Hk. I. rész, 

5. és 57. czim). Ez az intézmény, hogy az ösi jószág le 
van kötve, ellenben a szerzemény, mivel az egyéniséghez 
tapad, mindenkinek szabad rendelkezése alatt áll, e közt 
és a római peculium közt olyan a viszony, mint az oroszlán 
és az egér közt. így vették át régen, a csirát vették át 
és az megnőtt a hazai talajban. Mert azon gondolatban, 
hogy a szerzőt nagyobb rendelkezési jog illeti, mint az 
öröklő embert, ebben van valami emberi és ethikai. Mert 
azon ember, ki szerezni tud, annak több a felfogása arra 
is, hogy hova kell azt fordítani, mint azon embernek, ki 
véletlenül belecsöppent az örökségbe. Mély gondolat volt 
tehát, hogy az ősi birtokos emberek csak átmeneti alakok, 
mert abban nekik érdemök nincs, és ezen alapul a meg- 
kötés. De a szerzőnek mindig nagy autonómiája volt. 
Ilyesformán lehetséges, hogy ez az özvegyi gyermekrész 
is talán visszamegy azon római jogi régi intézményre, 
melyről szólottunk. 

De itt nincs a mi jogunk integrálódva. Mert épen az 
a kérdés, vájjon ván-e redintegratiónak helye az özvegyi 
öröklés kérdésében. A kérdés igy áll : A szerzeményi kate- 
gória egészen máskép fest redintegratio nélkül és egészen 
máskép azzal. Mi a redintegratio ? Erről szól egyik régibb 
törvényünk a XVIII. századból. E törvény megállapította, 
hogy ha valaki az ősi vagyont elkölti és más vagyont 
szerez, (mint mondani szokás) e más vagyonra nehezedik 
rá az ősi minőség, azaz addig nem beszélhet szerzemény- 
ről, a mig nincs annyi a vagyonban, hogy az elköltött 
ősinek az értékét is meghaladja. Tehát az u. n. szerze- 
ményből való kipótlása az ősi értéknek, ez a redintegratio. 
Ezen elven állt 48 előtti jogunk és áll a mai örökjogi szer- 
zemény is. Pl. valaki örökölt jószágot és azt eladta, stb. 
azután most vannak értékpapírjai. Ez az értékpapír bizo- 
nyos értelemben szerzemény, tisztán jogi értelemben ; de 
itt nem szerzemény, mert előbb kiveendő az ősi. Az a 
kérdés, hogy van-e ennek helye az özvegyi öröklés köré- 
ben ? T. i. a szerzemény szót vehetjük egészen analytikus 
száraz jogi értelemben. Hallani a jogban a „jóhiszemű 
harmadik szerző ''-ről. Azután : „szerzési ügyletek". Mit 
nevezünk igy ezek szerint jogilag szerzésnek ? Minden 

olyan actust, különösen ügyletet, minek következtében 
valami vagyontárgy jnt a vagyonúnkba, a mi azelőtt nem 
volt. Szereztem egy puskát, szert tettem rá stb. (Ez utób- 
binak más értelme van: könnyű módon tenni szert vala- 
mire. A régi magyar kifejezéseket szeretik használni, de 
nem mindig tudják, hogy mit jelentenek? Pl. püspök 
létére házat építtetett, értik alatta, hogy mig püspök volt, 
pedig „létére" bizonyos kritikát fejez ki mindig; daczára 
annak, hogy . . .) Szerzési ügylet alatt értünk tehát min- 
den ilyen megjelölt actust a száraz jogi értelemben. Pél- 
dául keresk. törvény 258. §. : „vagy egyébkénti megszer- 
zése". De van egy másik értelme is, a mi régi törvé- 
nyeinkben gyökerezik. Nagyon actuális és fontos kérdés, 
hogy ha azon nemesnek vagy honoratiornak (orvos, ügy- 
véd) hátramaradnak értékpapírjai, bekebelezett jelzálogos 
követelések. Ezeket mind „szerezte", mert vásárolt és 
kölcsön adott. De a pénz, a melyen szerezte származott 
úgy, hogy valami öröklött birtokot eladott. Igazabban: az 
sem fontos, hogy azon szerezte-e, mert az már az u. n. 
surrogatió kérdése. A lényeg az, hogy kapott, örökölt s 
az természetben nincsen meg. Itt már előáll a kérdés, hogy 
van-e ennek befolyása vagy sincs az özvegyi öröklés körében 
is. mert akkor egész máskép áll a képe a dolognak. Részünk- 
ről inkább hajlunk a redintegratio fentartása, bevitele felé 
és indokoljuk úgy, hogy miután egyáltalában a szerzésnek 
a kritériumát a mi törvényeink akként irták körül, és ido- 
mították át a Hk.-höz képest, hol még a redintegratioról 
nincs szó, hogy csak az a szerzés, a mi a kipótolt öröklött 
érték után maradt így jj^r analógiám iiiris ex ratione iuris 
2)ositivi ezt ide is be kell hozni. Indok az is, hogy máskülön- 
ben az özvegy gyermekek létében kedvezőbb jogi helyzetbe 
jutna, mintha nincsenek gyermekek. Például a férj az atyjá- 
ról öröklött pénzen vett értékpapírt. Nincs gyermek, de él a 
feleség és él a férj testvére. Milyen öröklés lesz ? Hitvestársi 
öröklés a nő javára. Az tmiversalis successio az övé, de sine 
re, mert ági érték terheh a papírokat. Tegyük fel; hogy van 
gyermek és előáll az özvegyi öröklés és ha a redintegrationak 
helyt nem adunk, az özvegy részesedik abban, a miben nem 
részesednék, ha gyermek nem volna. Azaz az özvegy gyei 

szemben kedvezőtlenebb helyzetbe teszszük a gyermeket, 
mint az oldalrokont, már pedig a jogásznál az a fődolog, 
hogy ne kicsinyes dolgon függjön a tekintete, hanem a nagy 
alapigazságokon. Már pedig egyik alapigazsága és ratioja az 
örökösödési jognak, hogy a leszármazó az első örökös. Sőt 
tovább kell menni, bizonyos tekintetben a leszármazó az 
egyedüli örökös. Mert tudjuk, hogy olyan elméletek, mint a 
communismus stb. mindig ostromolják az öröklési jogot. 
Mi most már az öröklési jognak, mint intézménynek szikla 
vára? A leszármazók iránti vérségi kötelék. Mert tény, 
hogy a legelemibb sarkalló az emberi tevékenységre a 
lemenőkre való tekintet, már most, hogy ezen legerősebb 
sarkalló tekintetet meghazudtolja a törvény, az olyas valami, 
a mit az emberi természet el nem bir. Ha csak arról 
volna szó, hogy ne legyen oldalági öröklés, vagy felmenők 
öröklése ez már nem olyan elemi erőkön nyugszik, mint 
a lemenők részesedése. Ezért az a szikla vár, a mely 
tartja az egész örökösödési intézményt, a leszálló örökség, 
ennek vannak mély gyökerei az emberi lényben. És bizo- 
nyos értelemben igy az egyedüli örökös a leszármazó. 
És ezt látjuk abból is, hogy a mai törvényeknek is mint- 
egy rá jár a nyelvök, hogy a leszármazókat örökösöknek 
nevezik, (76. végrendeleti törvény azon paragrafusa, mely 
a kiváltságolt holograf végrendeletről szól) bár ez nem 
mindig van így, miről már szólottam egyik korábbi elő- 
adásomban. Miután így áll az öröklési intézmény nagy 
vonalakban, ez adja meg a nyomatékot azon érvnek, hogy 
olyan megoldása a felvetett kérdésnek, mely azt eredmé- 
nyezi, hogy a leszármazó kedvezőtlenebb elbánásban 
részesüljön, mint az oldal rokon, sehogy sem egyezik 
meg az öröklési jog feladatával. A Hk. tehát azt mondja, 
hogy a zálogos javak szintén az özvegyi öröklés alá tar- 
toznak, holott az elv az, hogy csak az ingókra terjed ki 
ezen öröklés. Az ok benne van Hk. I. rész 102 czim 4. 
§-ában : „Quoniam Jura implgnoratitia redemptibilia sünt,, 
quae post redemptionem in pecunias convertentur.'* 
Vagyis, ha én zálogos javakat birok, mint hitelező, ezeket 
visszaadni tartozom pénz fejében. Látható tehát az ő fel- 
fogása szerint, hogy tulaj donképen ingatlant birok ugyan,. 

de csak pénz helyett birom ezeket. „Pecuniae autem inter 
bonamobilia computantur." Ebből is látszik, hogy a Hk. 
milyen arany- egyszerűséggel van szerkesztve. Ennek a 
§-nak nagy szerepe van a mi jogunkban, mert ezen alapul 
azon formulázás, hogy a régi magyar jog szerint a zálogos 
jószág ingó, nem pedig ingatlan. Hogy e tétellel is röviden 
végezzünk : azt a földet, a mi valakinél zálogban van, 
nem tehette a magyar jog sem ingóvá. Hanem ez csak 
felöltöztetett tétel ; köntöse a tételnek és azt akarja, hogy 
az özvegyi öröklés szempontjából ugyanazon elbánás alá 
essék, mintha ingó dolog volna. És semmi kétség, hogy 
ez mai nap, a mig az özvegyi öröklés intézménye még 
fennáll, kiterjed a jelzálogos követelésekre is, úgy, hogy 
azt mondhatjuk, tehát : Ingó vagy ingatlan-e a jelzálogos 
követelés ? Csak áz illető korlátok közt felelve : az özvegyi 
öröklés szempontjából ingó, mert úgy kell bánni velük, 
mint az ingókkal. Különben a jelzálogos követelés egyéb 
szabályok szempontjából is ingó. A jogban egyáltalában 
mi sem fontosabb, mint hogy a scholasticától magun- 
kat mentesítsük. Mikor azt mondjuk, hogy ingó vagy 
ingatlan, a kérdés lényegét igy ismertetjük : Tulajdonképen 
ingó vagy ingatlan csakis a dolog. A telek ingatlan, másféle 
dolgok nagyjában ingók. Mihelyt a jogokról van szó, hogy 
valamely jog ingó vagy ingatlan, itt már maga a kérdés 
olyasféle felállítás, mintha valaki azt kérdené, hogy a 
kukoricza ilyen vagy olyan madár-e. Semmiféle madár. 
A jog sem ingó, sem ingatlan, hanem a dolog így áll : 
Az objektív jogrendben vannak oly szabályok, a mely 
szabályok a vagyont, minek pedig alkatrésze nem csak 
dolog lehet, hanem jog is, kétfelé vetik, ahhoz képest, 
hogy ingó vagy ingatlan. A midőn tehát a jogokra nézve 
is vagy az egyik, vagy a másik kategóriába tartozást meg kell 
állapítani, hogy masiroznak-e az ingó dolgokkal, vagy mennek 
az ingatlan dolgokkal, t. í. a jogok, melyek sem ingók, sem 
ingatlanok, ilyen szempontból kérdéses, hogy egyik vagy 
másik szabály alá tartoznak-e és ezen kérdésnek más 
alakja, hogy ingó-e vagy ingatlan a kérdéses jog. Az első 
felelet tehát erre, hogy a jog sohasem ingó, vagy ingatlan, 
másodszor áll, hogy a kérdés, hogy az egyes szabályok 

alkalmazása szempontjából az illető jog ide vagy oda tar- 
tozik-e, az mindig az illető szabály világában határozandó 
meg. A czégvezetö hatáskörében is van „ingatlan javak'^-ról 
szó, már most a hatáskörnél a jogokról való rendelkezési 
jog is kérdés tárgyává tehető. A törvény azt mondja: 

Ingatlan javak elidegenitésére . . . csak akkor ... ha . . . 
De a törvény feladja a kérdést, hogy a czégvezetö szol- 
galmat elidegeníthet-e ? Elengedheti-e a szolgalmat? Pl. 
valamely gyár mindenkori tulajdonosának átjárási vagy 
vizmerési szolgalma van a szomszéd telken. Ez beleesik 
a kereskedelmi törvény körébe, a gyáros is kereskedő 
lévén. Az a kérdés, hogy a czégvezetö elidegenítheti-e a 
szolgalmat, elidegenítheti-e pénz fejében a szomszéd telek 
tulajdonosának, ez megválthatja-e tőle? A kérdést, ha nem 
akarjuk is ezen alkalommal eldönteni, de itt a kérdés fenn- 
áll és értelmezni kell az „ ingatlan" -ból : A szolgalom sem 
ingó, sem ingatlan, mert az jog; de a törvényt kikerülni 
nem lehet, azért valahova kell sorolni a szolgalmat és oda 
hajlunk, hogy a czégvezetö nincs jogosítva a szolgalmat 
elengedni. Feltéve, hogy ezen eredmény helyes, azt 
mondjuk, hogy a szolgalom ezen szabály szempontjából 
az ingatlanokkal megy. Másik kérdés, hogy jelzálogos 
követelést elidegeníthet-e, adhat-e zálogjog törlési engedélyt 
a czégvezetö ? Inkább igen. Haszonbérleti jog felett rendel- 
kezhetik-e? Inkább azt mondjuk, hogy nem. Ez is értel- 
mezés dolga. És akár igen, akár nem, a dolog úgy áll, 
hogy az özvegyi öröklés szempontjából a jelzálogos köve- 
telés ingó, a szolgalom ezen szabályok szempontjából az 
ingatlanokkal megy és úgy áll ennek a kérdésnek az egész 
szerkezete, hogy a jog sem ingó, sem ingatlan stb. 

Az özvegyi öröklésre még felemlítjük, hogy ez némi- 
képen pótléka, párja annak a másik intézménynek, a mit 
úgy nevezünk, hogy közszerzemény. Az özvegyi öröklés 
azon társadalmi vagy rendi körökben gyökerezett meg, a 
hol a közszerzemény, a közönséges közszerzemény nincsen. 
A nemeseknél az özvegy nem kap ilyen közszerzeményt, 
hanem van özvegyi öröklés, igy a honoratioroknál is. 
Fordítva a jobbágyok és városi polgárok közt nincs özvegyi 
öröklés, hanem közszerzemény. Jogunkban itt ma bizonyos 

darabosság van, de mégis ez a kiegyenlítés szembetűnő. 
Midőn városi polgárokról beszélünk ez máskép van értve, 
mint a hogy ma szokásos, mert hisz mindnyájan polgárok 
vagyunk. De ez értelemben mi nem vagyunk polgárok, 
mert a honoratiorok rendjébe tartozunk. De ez is relativ. 
Ezen ősfogalmak : polgár, jobbágy, mind nem önmagukban 
álló notiok, hanem csupán elhatároló eszközei a jogszabály- 
nak. A jogszabály azt mondja: városi polgárok közt van 
özvegyi öröklés, de nincs közszerzemény. E kifejezés tehát 
csak elhatároló eszköz, mit magának a jogszabálynak a czél- 
zatából kell értelmezni és nem egyéb alapokból. Mert e 
szerint mindnyájan polgárok vagyunk, ez igaz a másik 
oldaláról tekintve, de ide ezt nem szabad belevenni. 
Csak megérintem, hogy van még az úgynevezett 
nemesi közszerzemény is. Továbbá szerepel a szerzemény 
kérdése gyámi törvényünk értelmében a tizennégy éven 
felüli kiskorú önálló rendelkezési joga szempontjából. De 
ezek kivül esnek azon összefüggéseken, a melyeknek 
megvilágítása ezen előadásainknak czélja volt. 

